จับตาระดับ 1,290 จุด ตัวชี้ทิศทาง SETระวังแรงขายหุ้นใหญ่ เก็งกำไร 17 บจ.เด่น
นักวิเคราะห์มอง ระดับสำคัญ 1,290 จุด หากยืนเหนือได้คาดหวังแรงผลักทางขึ้นที่ต่อเนื่อง แต่หากต่ำกว่า 1,290 จุด อาจปรับฐานลงระยะสั้น ขณะที่อาจเกิดแรงขายทำกำไรระยะสั้นในหุ้นน้ำมันและหุ้นใหญ่ที่ราคาได้ปรับสูงขึ้น การลงทุนเน้นหุ้นที่มีปัจจัยบวกเฉพาะตัว หรือหุ้นที่มีสัญญาณเทคนิคดี
19 ก.พ. 2559

ข่าวหุ้นธุรกิจออนไลน์รายงาน เช้านี้ ณ เวลา 9.17 น. ค่าเงินบาทอยู่ที่ 35.63 บาทต่อเหรียญ ขณะที่ตลาดหุ้นเอเชียปรับตัวลง หลังเยนแข็งค่า, หุ้นกลุ่มพลังงานอ่อนแรง
นักวิเคราะห์มอง ระดับสำคัญ 1,290 จุด หากยืนเหนือได้คาดหวังแรงผลักทางขึ้นที่ต่อเนื่อง แต่หากต่ำกว่า 1,290 จุด อาจปรับฐานลงระยะสั้น ขณะที่อาจเกิดแรงขายทำกำไรระยะสั้นในหุ้นน้ำมันและหุ้นใหญ่ที่ราคาได้ปรับสูงขึ้น การลงทุนเน้นหุ้นที่มีปัจจัยบวกเฉพาะตัว หรือหุ้นที่มีสัญญาณเทคนิคดี
หุ้นเด่นเลือก PTT-TOP-PTTGC-SGP-ADVANC-INTUCH-KTB-CPNRF-BTSGIF-GL-KCE-BBL-GCAP-TVD-SMT-VGI และ CPALL
 
บล.ธนชาต ระบุในบทวิเคราะห์ (19 ก.พ.) ว่า SET ยืนได้เหนือแนวต้านระยะสั้นที่ 1,290 จุด ถือว่าเป็นสัญญาณ “กลับตัว” ทางเทคนิคระยะสั้น เป้าหมายถัดไปที่ 1,300/1,313 จุด ขณะที่คงเป้าหมายระยะสัปดาห์ที่ 1,320-1,350 จุด เหมือนเดิม จาก 1) สภาพคล่องตลาดหุ้นโลกยังสูงหลัง Fed ไม่ขึ้นดอกเบี้ยเร็ว 2) ECB และ BOJ อัดฉีดสภาพคล่องผ่าน QE ต่อ 3) กลุ่มพลังงาน Downside จำกัดที่ PBV 1 เท่า และกลุ่มผู้ผลิตน้ำมันเริ่มรวมตัวกันเพื่อรักษาเสถียรภาพราคา ขณะที่การผลิตน้ำมันสหรัฐฯ ค่อยๆ ปรับลดลงตั้งแต่กลางปี 2015
ยัง “Selective” ใน 3 กลุ่มหุ้นหลักที่คาดว่าจะ Outperform
1) Downside น้ำมันจำกัด ราคาหุ้นใกล้ BV: PTT TOP PTTGC SGP
2) High Dividend Yield ดอกเบี้ยยังต่ำ: ADVANC INTUCH KTB รวมถึง REIT/INFRA อย่าง CPNRF BTSGIF
3) กำไรไตรมาส 4/15 เติบโตแกร่ง: GL (กำไรเติบโตสูง 70% ต่อในช่วง 2016-17) KCE (อัตรากำไรเร่งตัวขึ้นจาก Operating Leverage)
 
บล.แอพเพิล เวลธ์ ระบุในบทวิเคราะห์ (19 ก.พ.) แนะนำกลยุทธ์ลงทุน ประเมินทิศทางดัชนี SET ยังแกว่งตัวบริเวณ 1,280-1,305 จุด แนะนำเทรดดิ้งตามกรอบการลงทุน ยังคงแนะนำซื้อลงทุน BBL, PTT และเก็งกำไรระยะสั้น GCAP, TVD (+ สัญญาณโมเมนตัมทางเทคนิค)
 
บล.เคจีไอ (ประเทศไทย) ระบุในบทวิเคราะห์ (19 ก.พ.) ประเมินสภาพตลาดคละกันทั้งแรงซื้อและแรงขาย โดยนัยของหุ้นน้ำมันและหุ้นใหญ่ที่ราคาได้ปรับสูงขึ้นแล้วนั้น อาจจูงใจให้เกิดแรงขายทำกำไรระยะสั้น ขณะที่เม็ดเงินใหม่ยังคงไหลเข้าสู่ตลาด อาจเห็นหุ้นใหญ่ที่เทียบกับฐานตลาดที่ราคายังไม่ปรับขึ้นมาก เช่น สื่อสาร และธนาคารนั้น อยู่ภายใต้แรงซื้อแบบเลือกตัว เชิงเทคนิค
โดยให้ความสำคัญที่แนวรับ 1,290 จุด หากวันนี้ ดัชนี SET ยืนเหนือ 1,290 จุดได้ คาดหวังแรงผลักทางขึ้นที่ต่อเนื่อง แต่หากตลาดต่ำกว่า 1,290 จุด อาจปรับฐานลงระยะสั้น แนะนำเลือกตัวเก็งกำไร และเลือกตัวขายทำกำไร
หุ้นเด่นวันนี้ ตามปัจจัยพื้นฐาน เก็งกำไร SMT (เป้าพื้นฐานเบื้องต้น 13 บาท) และสะสม VGI (เป้า Consensus 3.92 บาท), CPALL (เป้าพื้นฐาน 65 บาท)